Пасля прачытання святочнага Евангелля, у святыні з’явіліся тры маладыя жанчыны са збанамі, якія, праходзячы праз касцёл, былі разгубленыя і пыталіся між сабой: “Хто ж нам адхіне камень, каб змаглі намасціць цела Хрыста пахучымі алеямі?” Падышоўшы бліжэй, сустрэлі чалавека ў белым адзенні, які ім і паведаміў, што Хрыстос уваскрос і Яго няма ў магіле. З бояззю і неспадзяванням, жанчыны вярталіся назад і ўсім пачыналі гаварыць, што Хрыстос уваскрос. Так вестка разляцелася па ўсёй глыбоцкай святыні.